Thor 7

For andre satellitter, se Thor (satellitt)
Thor 7 (2015–) er en 4,5 tonn tung norsk kunstig satellitt eid av Telenor Satellite Broadcasting og laget ved Space Systems Loral (SSL) i Palo Alto i California til en pris på 1,6 milliarder kroner.Stian Sønsteng, Thor 7 gir vekst for Telenor i Elektronikkbransjen den 24. mars 2015. Kongsberg Norspace (i Horten) laget telemetrisendere, fjernstyringssystemet (kommandoer) og en peilekanal.Magnus Nilsen, Horten i bane rundt jorda i VV24 Næringsliv den 24. april 2015.

Den ble, etter to forsinkelser, skutt opp fra ESAs anlegg i Fransk Guyana den 26. april 2015 med en Ariane 5 bærerakett som samtidig tok med seg den fransk-italienske militær-satellitten SICRAL-2SICRAL 2 ut i rommet. Thor 7 går i geostasjonær bane 35 786 km ute i verdensrommet (1 grad vest), med en hastighet på 11 256 km/t.  To solpaneler forsyner den med strøm i de femten årene den er tenkt i drift. Den fjernstyres fra Telenor på Fornebu, via bakkestasjonen Nittedal Teleport, eventuelt på Eik i Rogaland.

Thor 7 er mest for kommersiell bruk. 
Kringkasting av fjernsyn skjer på Ku-bandet (12 til 18 Ghz) med 11 stråler (transpondere). Forsyner det østlige og sentrale Europa.
Bredbåndsdatatrafikk (High Throughput Satellite'') skjer på Ka-bandet (26,5 til 40 Ghz) med opp til 25 antennestråler (samlet kapasitet opp til 9 Gb/s). Forsyner maritime kunder i sjøområder som Nordsjøen, Middelhavet, Rødehavet, Det baltiske hav og Den persiske bukt, samt landområder i indre Middelhav, Midtøsten og Arabia østover. 
Troll (forskningsstasjon) på Antarktis får en egen stråle fra Thor 7

 Referanser 

Eksterne lenker
http://www.telenorsat.com/thor7/ , satellittens hjemmeside
https://www.satbeams.com/satellites?norad=40613, posisjon og dekningskart
http://www.sathint.com/thor-7 , liste over kanaler som sendes

Kategori:Kommunikasjonssatellitter
Kategori:Telenor